|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Opatrenie |
| Názov opatrenia: | Zjednotiť systém posudzovania |
| Subjekt, ktorému sa návrh opatrenia predkladá: | Ministerstvo práce sociálnych vecí a rodiny |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)

a v neposlednom rade na základe našej dlhoročnej skúsenosti s prácou s marginalizovanými rómskymi komunitami formulujeme opatrenie, na základe ktorého navrhujeme zjednotenie systému posudzovania, ktorý by sa celoplošne dotkol všetkých klientov a nielen MRK.

V súčasnosti sú klienti posudzovaní cez niekoľko rôznych subjektov – VÚC alebo obec zabezpečujú posúdenie odkázanosti na sociálnu službu, Sociálna poisťovňa zabezpečuje posudkovú činnosť pre účel nemocenského, dôchodkového a úrazového poistenia a ÚPSVAR zabezpečuje posudkovú činnosť pre účel peňažných príspevkov na kompenzáciu, preukazu fyzickej osoby s ťažkým zdravotným postihnutím a parkovacieho preukazu, štátnych sociálnych dávok a trhu práce.

Uvedenú roztrieštenosť posudkovej činnosti pokladáme za neefektívnu, pričom v praxi spôsobuje viacero komplikácií jednak na strane klientov a taktiež na strane posudzujúcich subjektov.

**Navrhujeme preto posudkovú činnosť centralizovať, systém zjednotiť a zabezpečiť posudzovanie cez 1 subjekt.**

Zároveň navrhujeme vytvorenie pracovnej skupiny, ktorá by bližšie rozpracovala podmienky tohto opatrenia a ktorej členmi by boli zástupcovia všetkých uvedených inštitúcií.

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.